אלי כרמון

אלי כרמון (נולד ב-3 במאי 1941) הוא חוקר בכיר ומרצה על טרור וגרילה בימינו, ב"מכון הבינלאומי ללוחמה בטרור" (ICT) ועמית מחקר בכיר ב"מכון למדיניות ואסטרטגיה", במרכז הבינתחומי הרצליה.

== קריירה ==
כרמון הוא בעל תואר ראשון מהאוניברסיטה העברית בתרבות אנגלית וצרפתית, ובעל תואר שני ודוקטורט מאוניברסיטת חיפה, במדע המדינה. בשנים 1992–2000 שימש מרצה בנושאי טרור בינלאומי באוניברסיטת חיפה, אחר כך באוניברסיטת בר-אילן ומ-2003 הוא מכהן כמרצה וחוקר במרכז הבינתחומי הרצליה. היה יועץ למשרד הביטחון והשתתף בהכנות הביטחוניות שארגן האו"ם לקראת שתי אולימפיאדות, אולימפיאדת אתונה (2004) ואולימפיאדת בייג'ינג (2008). כמו כן היה יועץ לענייני ביטחון לרשויות הסיניות בשאנגחאי, לקראת תערוכת אקספו 2010 שם.

בנוסף לתפקידיו במרכז הבינתחומי הרצליה, ד"ר כרמון הוא גם עמית ב"מרכז הבינלאומי לחקר ההקצנה והאלימות הפוליטית" (The International Centre for the Study of Radicalisation and Political Violence - ICSR), השוכן בלונדון. חבר ב-International Permanent Observatory, הבוחן עבור "המכון הבינאזורי של האו"ם, לחקר הפשיעה" (United Nations Interregional Crime and Justice Research Institute - UNICRI) צעדים ביטחוניים במקרים של אירועים משמעותיים. חבר "המכון הבינלאומי לביטחון ושיתוף פעולה", השוכן בסופיה, בולגריה. חבר "הפורום האטלנטי" בישראל. משתתף בסדנאות של נאט"ו בענייני טרור ודיאלוג מזרח תיכוני והיה עמית מחקר ב-Proteus Management Group, במרכז למנהיגות אסטרטגית בקולג' המלחמה של צבא ארצות הברית (United States Army War College) בפנסילבניה.

כרמון הוא גם חבר המערכת של ביטאון המרכז האוניברסיטאי של ברזיליה Revista Universitas/Relaçoes Internacionais ואחד היועצים המדעיים של המרכז האיטלקי לחקר הטרור והאלימות הפוליטית, Centro Alti Studi per la lotta al terrorismo e alla violenza politica - CeAS.

== כתיבתו ==
כרמון מרבה לכתוב בעיתונות המקצועית וגם הפופולרית, גם בעברית, אף כי בדרך כלל באנגלית, בנוגע לתחומי התמחותו ובעיקר בכל הנוגע לטרור, לוחמה בטרור ואסלאם רדיקלי.

=== ספרים ===
* ב-1996 יצא לאור הספר שכתב יחד עם פרופסור רוברט רוקאווי, לואיס פאראקן, אומת האסלאם והיהודים, בהוצאת הוועד היהודי האמריקאי, משרד ישראל והמזרח התיכון.
* בדצמבר 2003, בעקבות שהותו כעמית אורח ב- Washington Institute for Near East Policy במהלך השנה הקודמת, הוציא המכון הוושינגטוני לאור ספרון "נייר עמדה" (policy memorandum) שלו, בשם Fight on All Fronts? Hizballah, the War on Terror, and the War in Iraq.
* במאי 2005 יצא לאור ספרו Coalitions between Terrorist Organizations: Revolutionaries, Nationalists, and Islamists, בהוצאת Brill Academic Publishers (Leiden and Boston).
* במאי 2008, יצא לאור ספרו Iran–Syria-Hizballah–Hamas: A Coalition against Nature. Why does it Work?, בהוצאת "המרכז למנהיגות אסטרטגית", השייך ל - U.S. Army War College.

=== מאמרים בעברית (מדגם) ===
* 
* 
* [http://dy3238.wordpress.com/2013/03/14/האוסקר-אמנות-הקולנוע-התקשורת-והנרטי/ "ה"אוסקר", אמנות הקולנוע, התקשורת והנרטיב הלאומי] , מרץ 2013

=== מאמרים באנגלית (מדגם) ===
* [http://www.ict.org.il/Worker.aspx?ID=5 מבחר מאמרים אחרונים], באתר המרכז הבינתחומי הרצליה
* [http://portal.idc.ac.il/faculty/he/Pages/publications.aspx?username=ekarmon מאמרים מוקדמים יותר, 1998 - 2012], באתר המרכז הבינתחומי הרצליה
* [http://www.haaretz.com/misc/writers/ely-karmon-1.426483 מאמרים נוספים], "הארץ" באנגלית
* [http://www.jpost.com/LandedPages/SearchResults.aspx?q=Ely%20Karmon מאמרים נוספים], The Jerusalem Post
* [http://blogs.timesofisrael.com/author/ely-karmon/ מאמרים שהתפרסמו ב-2014 בלבד], ב-The Times of Israel

== ראו גם ==
* יורם שוייצר

== קישורים חיצוניים ==

* [http://portal.idc.ac.il/faculty/en/Pages/resume.resume?userName=ZWthcm1vbg==&Language=1 על אלי כרמון], באתר המרכז הבינתחומי הרצליה
* [https://web.archive.org/web/20140729143446/http://www.bizportal.co.il/article/389657 "הפתרון האבסולוטי הוא כיבוש רצועת עזה - איסמעיל הנייה צריך להבין שגורלו עשוי להיות כמו של השייח' יאסין", ריאיון עם אלי כרמון], 10 ביולי 2014, באתר ביזפורטל
* [https://web.archive.org/web/20140729160956/http://www.tvshow.co.il/קפה-הפוך-301 עמנואל הלפרין מראיין את אלי כרמון], 21 ביוני 2013, "ערוץ הכנסת"
* [https://web.archive.org/web/20140729151505/http://103fm.thepost.co.il/programs/Media.aspx?ZrqvnVq=ELJGKK&c41t4nzVQ=EE "פרופ' אלי כרמון: "החמאס בלחץ, זה הזמן ללחוץ עליהם!", גבי גזית מראיין את אלי כרמון], 4 באוקטובר 2009, "רדיו ללא הפסקה"
* [https://web.archive.org/web/20140729144251/http://ynet.co.il.d4p.net/articles/0,7340,L-2968331,00.html "מומחה לטרור: יש דמיון ל-11 בספטמבר", ריאיון עם אלי כרמון], 25 באוגוסט 2004, באתר ynet

== הערות שוליים ==

קטגוריה:סגל המרכז הבינתחומי הרצליה: ממשל, דיפלומטיה ואסטרטגיה
קטגוריה:סגל אוניברסיטת רייכמן: ממשל, דיפלומטיה ואסטרטגיה
קטגוריה:חוקרי מדע המדינה ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת חיפה
קטגוריה:ישראלים שנולדו ב-1941